Η **Ρέιτσελ Λουίζ Κάρσον** (*Rachel Louise Carson*, 27 Μαΐου 1907 - 14 Απριλίου 1964) ήταν Αμερικανίδα θαλάσσια βιολόγος, περιβαλλοντολόγος και συγγραφέας. Μέσα από τα βιβλία της, με σημαντικότερο τη *Σιωπηλή Άνοιξη*, θεωρείται ότι έδωσε ώθηση στην ανάπτυξη του παγκόσμιου περιβαλλοντικού κινήματος. Η Σιωπηλή Άνοιξη θεωρείται βιβλίο ισάξιο σε σημασία και επιρροή με άλλα που άλλαξαν τον κόσμο μετά την δημοσίευσή τους όπως π.χ. *Η Καταγωή των Ειδών*, *Η Κοινωνία των Εθνών*, *Το Κεφάλαιο*, το *Αρχιπέλαγος Γκούλαγκ*, κ.λ.π..

Βιογραφία
---------

Η Κάρσον γεννήθηκε το 1907 στο Σπρίγνκντεηλ της Πενσυλβάνια και ξεκίνησε την καριέρα της ως θαλάσσια βιολόγος στο Γραφείο Αλιευμάτων των Ηνωμένων Πολιτειών, ενώ έγινε συγγραφέας πλήρους απασχόλησης τη δεκαετία του 1950. Το βιβλίο που εξέδωσε το 1951, το *The Sea Around Us (Η Θάλασσα Γύρω Μας*) κέρδισε το Εθνικό Βραβείο Βιβλίου των ΗΠΑ ως αναγνώριση για την χαρισματική γραφής της. Επιπλέον μέσω του βραβείου εξασφάλισε και οικονομική σταθερότητα. Το επόμενο βιβλίο της, *The Edge of the Sea (Η Άκρη της Θάλασσας)* και η επανέκδοση του πρώτου της βιβλίου, *Under the Sea Wind (Κάτω από το Θαλάσσιο Άνεμο)* έγιναν επίσης μπεστ-σέλλερ. Και τα τρία βιβλία εξετάζουν τη ζωή στον Ωκεανό από την παραλία μέχρι τα βαθύτερα σημεία.

Στο τέλος της δεκαετίας του 1950, η Κάρσον έστρεψε την προσοχή στο περιβάλλον και πιο συγκεκριμένα στα προβλήματα που πίστευε ότι οφείλονταν στα συνθετικά εντομοκτόνα. Το 1962 εξέδωσε υπό αυτό το πρίσμα το βιβλίο *Σιωπηλή Άνοιξη* (Silent Spring), στο οποίο παρουσιάζει με λεπτομέρειες τη συστηματική δηλητηρίαση του περιβάλλοντος και υποστηρίζει ότι τα εντομοκτόνα μέσω της συσσώρευσής τους στην τροφική αλυσίδα βλάπτουν τον ανθρώπινο οργανισμό. Συγκεκριμένα υποστήριζε πως αν εξαιρεθεί το ενδεχόμενο ενός πυρηνικού πολέμου, η μεγαλύτερη απειλή για την ανθρωπότητα είναι η ρύπανση του ανθρώπινου περιβάλλοντος.

Το βιβλίο έγειρε ανησυχίες για το περιβάλλον σε μεγάλη μερίδα της αμερικανικής κοινωνίας και οδήγησε στην αλλαγή της εθνικής πολιτικής των ΗΠΑ για τη χρήση εντομοκτόνων που περιλάμβανε την απαγόρευση του DDT και άλλων εντομοκτόνων, ενώ αποτέλεσε έμπνευση για το περιβαλλοντικό κίνημα που οδήγησε στη δημιουργία της Υπηρεσίας Προστασίας Περιβάλλοντος των ΗΠΑ.

Η Κάρσον απεβίωσε τον Απρίλιο του 1964 στο Σίλβερ Σπρινγκ του Μέριλαντ.

Παραπομπές
----------

1. ↑  (Αγγλικά) *Find A Grave*. 4066. Ανακτήθηκε στις 17  Απριλίου 2023.
2. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb11895349x. Ανακτήθηκε στις 10  Οκτωβρίου 2015.
3. ↑  Μανωλάς, Ε. (2010). *Η Σιωπηλή Άνοιξη της Rachel Carson και η Άνοδος του Περιβαλλοντικού Κινήματος*. Από το βιβλίο Θέματα Δασολογίας και Διαχείρισης Περιβάλλοντος και Φυσικών Πόρων, 2ος τόμος: Ανάπτυξη Ορεινών και Μειονεκτικών Περιοχών. Δημοκρίτειο Πανεπιστήμιο Θράκης, σσ. 225-234.
4. ↑  *Carson, Rachel*. Encyclopædia Britannica. 2010.  `Η παράμετρος |access-date=` χρειάζεται `|url=` (βοήθεια)
5. ↑  "National Book Awards – 1952". National Book Foundation. Retrieved March 19, 2012.
6. ↑  Ο πόλεμος κατά της «Σιωπηλής Ανοιξης» Καθημερινή, 16 Απριλίου 2012
7. ↑  Νικολίτσα Δ. Γεωργοπούλου, *Ηθική της οικολογικής συνείδησης*, εκδόσεις Θυμέλη, Αθήνα 1995, σελ. 29.
8. ↑  Paull, John (2013) "The Rachel Carson Letters and the Making of Silent Spring", Sage Open, 3(July):1-12.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ρέιτσελ Κάρσον** |


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 4927694
* **Europeana**: agent/base/60825
* **ΕΒΕ**: 61915
* **BiblioNet**: **31506**
* LCCN: n50035129
* ISNI: 0000 0001 2118 4484
* GND: 118667300
* SELIBR: 225390
* SUDOC: 026769360
* BNF: cb11895349x (data)
* BIBSYS: 90146182
* ULAN: 500224955
* MusicBrainz: 0ecfeecf-cad0-498e-ac55-f815041bcb2c
* NLA: 36557613
* NDL: 00435415
* NKC: pna2005311761
* ICCU: SBLV074014
* BNE: XX4579313
* CiNii: DA01151453

 |

 |